SICT แรงไม่หยุด! พุ่งซิลลิ่ง 4 วันติด ลุ้นกำไรปีนี้โตเด่น-ปีหน้าโตต่อเนื่อง
SICT แรงไม่หยุด! พุ่งซิลลิ่ง 4 วันติด ลุ้นกำไรปีนี้โตเด่น-ปีหน้าโตต่อเนื่อง
SICT แรงไม่หยุด! พุ่งซิลลิ่ง 4 วันติด ลุ้นกำไรปีนี้โตเด่น-ปีหน้าโตต่อเนื่อง
4 ส.ค. 2563

ผู้สื่อข่าวรายงานว่า บริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 11.44 น. อยู่ที่ระดับ 6.25 บาท บวก 0.80 บาท หรือ 14.68% ด้วยมูลค่าซื้อขาย 22.96 ล้านบาท ทั้งนี้ราคาหุ้นปรับตัวขึ้นชนซิลลิ่ง 4 วัน ติด

โดยนับตั้งแต่เข้าเทรดวันแรกเมื่อวันที่ 30 ก.ค.63 ราคาหุ้นปิดตลาดที่ราคาซิลลิ่ง 4.14 บาท ปรับเพิ่มขึ้น 2.76 บาท หรือ 200% จากราคา IPO ที่หุ้นละ 1.38 บาท ด้วยมูลค่าการซื้อขาย 158.57 ล้านบาท  และวันที่ 31 ก.ค.ที่ผ่านมา ราคาหุ้นปิดตลาดที่ราคา 4.76 บาท ปรับเพิ่มขึ้น 0.62 บาท หรือ 14.98% ด้วยมูลค่าการซื้อขาย 30.35 ล้านบาท
ส่วนวานนี้ 3 ส.ค.63 ราคาหุ้นปิดตลาดที่ราคา 5.45 บาท ปรับเพิ่มขึ้น 1.20 บาท หรือ 14.72% และล่าสุดวันนี้(4 ส.ค.63) ราคาหุ้นอยู่ที่ระดับ 6.25 บาท ปรับเพิ่มขึ้น 0.80 บาท หรือ 14.68% อย่างไรก็ตามรวม 4 วัน หากเทียบจากราคา IPO ที่หุ้นละ 1.38 บาท กับราคาหุ้นล่าสุด 6.25 บาท พบว่าราคาหุ้นปรับตัวขึ้นแล้ว 352%
บล.แลนด์ แอนด์ เฮ้าส์ ระบุว่า SICT คาดกำไรปี 2563 เติบโต 33.8% และเติบโตต่อเนื่องอีก 23.4% ในปี 2564  คาดการณ์ยอดคำสั่งที่รับรู้รายได้ในปี 2563 แน่นอนแล้ว 225.5 ล้านบาท ช่วงที่เหลือของปีคาดจะมีคำสั่งเข้ามาอีกทั้ง ไมโครชิพสำหรับระบบกุญแจอิเล็กทรอนิกส์ ตามจำนวนรถยนต์เก่าที่เพิ่มขึ้นในแถบยุโรป และไมโครชิพแท็กลงทะเบียนสัตว์เพิ่มตามจำนวนแกะและวัวที่เพิ่มขึ้นต่อเนื่องในออสเตรเลีย คาดหนุนให้กำไรปี 2563 เติบโตถึง 33.8% จากปี 62 มาอยู่ที่ 33 ล้านบาท และเติบโตต่อเนื่องอีก 17.9% ในปี 2564 